Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	21. juuni 2005 nr 472

Haapsalu Linnavalitsuse 27. 03. 1998
korralduse nr 200 “Nõusolek Tallinna mnt 63 maa
erastamiseks” muutmine

Läbi vaadanud 20.11.1998 ehitiste mõttelise osa ostu–müügilepingu ja 26.11.2003 ehitiste mõttelise osa müügilepingu ja pandilepingu Haapsalu Linnavalitsus tuvastas, et elamu asukohaga Tallinna mnt 63, Haapsalu linnas on omandanud 2/3 mõttelises osas Evi Ende ja 1/3 mõttelises osas Ringo Veide, kuid Haapsalu Linnavalitsus on 27.03.1998 andnud nõusoleku maa erastamiseks eelmistele omanikele 2/3 mõttelises osas Edgar Peikelile ja 1/3 mõttelises osas Aadam Visnapuule. Kuna maa erastamist ei viidud Edgar Peikeli ja Aadam Visnapuu poolt lõpule, on vaja muuta erastamise kohustatud subjekti.
Juhindudes maareformi seaduse § 21 lg 1 ja § 22 lg 1, Eesti Vabariigi Valitsuse 06.11.1996 määrusega nr 267 kinnitatud “Maa ostueesõigusega erastamise korrast”, kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35, § 63 ning haldusmenetluse seadusest Haapsalu Linnavalitsus

k o r r a l d a b:

1.	Muuta Haapsalu Linnavalitsuse 27.03.1998 korralduse nr 200 “Nõusolek Tallinna mnt 63 maa erastamiseks” p 1, asendades sõnad “Aadam Visnapuu (elukoht Tallinna mnt 63, Haapsalu) ja Edgar Peikel (elukoht Tallinna mnt 63, Haapsalu) kaasomandisse vastavalt 1/3 ja 2/3 mõttelistes osades” järgmiste sõnadega: “Evi Ende (elukoht Tallinna mnt 63, 90509 Haapsalu) ja Ringo Veide (elukoht Tallinna mnt 63, 90509 Haapsalu) kaasomandisse vastavalt 2/3 ja 1/3 mõttelistes osades”.
2.	Korraldus teha Evi Ende’le (Tallinna mnt 63, 90509 Haapsalu) ja Ringo Veide’le (Tallinna mnt 63, 90509 Haapsalu) teatavaks korralduse koopia saatmisega posti teel ning linnavalitsuse maakorraldusosakonnale (M. Viira) korralduse koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustatakse väljapanekuga linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär